## Uredba o solidarnoj štednji za financiranje obnove i obrane i korištenju te štednje za kupnju dionica

### NN 49/1995 (17.7.1995.), Uredba o solidarnoj štednji za financiranje obnove i obrane i korištenju te štednje za kupnju dionica

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 14. srpnja 1995. godine donijela

## **UREDBU**

### **O SOLIDARNOJ ŠTEDNJI ZA FINANCIRANJE OBNOVE I OBRANE I KORIŠTENJU TE ŠTEDNJE ZA KUPNJU DIONICA**

Članak 1.

Ovom Uredbom uređuje se prikupljanje dodatnih sredstava za financiranje
obnove i obrane putem solidarne štednje dijela plaće zaposlenika i drugih
primanja građana, te korištenje te štednje za kupnju dionica.

Članak 2.

(1) Plaćom u smislu članka 1. ove Uredbe razumijeva se sve što isplatitelj
plaće (poslodavac) isplaćuje zaposleniku po osnovi rada a prema Zakonu
o porezu na dohodak ("Narodne novine", broj 25/95 - pročišćeni
tekst); smatra se dohotkom od nesamostalnog rada.

(2) Drugim primanjima gradana iz članka 1. ove Uredbe razumijevaju se
primanja po osnovi povremenog autorskog rada, ugovora o djelu, ugovora
o obavljanju privremenih i povremenih poslova, rada u upravnim i nadzornim
odbocima, rada u državnim predstavničkim tijelima i predstavničkim tijelima
jedinica lokalne samouprave i uprave i slično.

(3) Plaćom u smislu ove Uredbe ne smatraju se mirovine i invalidnine
te naknade plaće za vrijeme privremene nezaposlenosti i spriječenosti za
rad zbog bolesti i povreda (bolovanje) bez obzira tko te naknade isplaćuje.

(4) Pod isplatiteljima plaća u smislu stavka 1. ovoga članka razumijevaju
se sve pravne i fizičke osobe javnog i privatnog sektora.

(5) Odredbe ove Uredbe ne odnose se na: zaposlenike strance, invalide
domovinskog rata, kao i samohrane roditetje te zaposlenike sa četvero i
više uzdržavane djece ili drugih članova obitelji koji se prema Zakonu
o porezu na dohodak smatraju uzdržavanim.

Članak 3.

(1) Dio plaće koji se solidarno štedi za financiranje obnove i obrane
(u daljnjem tekstu: solidarna štednja), utvrduje se od iznosa koji se isplaćuje
zaposleniku i to u visini 30% iznosa isplate koja prelazi 2.500,00 kuna
mjesečno. Ako še isplaćuje plaća za više mjeseci, dio plaće koji ne podliježe
solidarnoj štednji utvrđuje se razmjerno broju mjeseci za koje se vrši
isplata.

(2) Pri isplati drugih primanja iz članka 2. stavka 2. ove Uredbe, dio
koji se solidarno štedi iznosi 30% od iznosa za isplatu.

Članak 4.

(1) Isplatitelji plaća i drugih primanja obvezni su prilikom svake isplate
obračunati i obustaviti dio plaće i drugih primanja koji se solidarno štedi
i ta sredstva doznačiti na poseban račun koji će otvoriti Ministarstvo
financija kod Zavoda za platni promet.

(2) Zavod za platni promet vodit će evidenciju o uplaćenim sredstvima
i osigurati podatke o izvršenim uplatama solidarne štednje.

Članak 5.

Uplaćena sredstva solidarne štednje prema odredbama ove Uredbe prihod
su državnog proračuna.

Članak 6.

(1) S osnova solidarne štednje zaposlenici odnosno drugi građani stječu
pravo na dionice iz portfelja Hrvatskog fonda za privatizaciju po vlastitom
izboru zaposlenika odnosno drugog građana u protuvrijednosti 150% iznosa
njegove solidarne štednje.

(2) Sredstva solidarne štednje mogu se koristiti i za otplate dionica
po ugovorima o kupnji dionica koje su gradani zaključili s Hrvatskim fondom
za privatizaciju u postupku pretvorbe društvenih poduzeća ali bez uvećanja
prema stavku 1. ovoga članka.

(3) Prava iz stavaka 1. i 2. ovoga članka realizirat će se počev od
1. ožujka 1996. godine u sljedećih 60 dana.

Članak 7.

(1) Novčanom kaznom od 5.000,00 do 500.000,00 kuna kaznit će se za prekršaj
isplatitelj koji prilikom isplate plaće i drugih primanja građana ne obračuna
i ne obustavi te ne uplati na poseban račun sredstva za solidarnu štednju
(članak 3. i 4. ove Uredbe).

(2) Za prekršaj iz stavka 1. ovoga članka kaznit će se i odgovorna osoba
kod isplatitelja i to novčanom kaznom od 1.000,00 do 10.000,00 kuna.

Članak 8.

Ovlašćuje se ministar financija i ministar privatizacije i upravljanja
imovinom da zajedno donesu podrobnije propise za provedbu ove Uredbe.

Članak 9.

primjenu ove Uredbe nadziru Financijska policija i Porezna uprava te
Zavod za platni promet u okviru praćenja isplata plaća.

Članak 10.

Ova Uredba stupa na snagu danom objave u "Narodnim novinama",
a primjenjuje se na isplatu plaća za razdoblje od 1. srpnja do 31. prosinca
1995. godine, a na isplate drugih primanja građana za razdoblje od dana
stupanja na snagu ove Uredbe do 31. prosinca 1995. godine.

Klasa: 452-02/95-01/01

Urbroj: 5030105-95-1

Zagreb,14. srpnja 1995.

Predsjednik

**Nikica Valentić,** v.r.

Uredba, NN 49/1995-1002